En a Edat Meya, baixo dominación musulmana, se construyó l'actual castiello de Boltanya. No se sabe guaire sobre a población musulmana de Boltanya, pero bells autors (como R. Pita) han quiesto suposar que a fortificación habría quedau baixo dominación d'os sarracins en bell momento proximo a lo cambeo de sieglo IX-X (arredol de l'anyo 900 dC.). Ixe autor cita como referencias, por eixemplo, la caida de Leida en mans d'Al-Tarwil en l'anyo 889 y as presas de Monzón, Alquezra y Balbastro por as tropas d'ixe mesmo presonache en 910, de lo que presuposa que Boltanya habría quedau en mans de lo sinyor musulmán de Waska en bell momento d'entre ixes anyos.